**Удружење наставника "Доситеј Обрадовић"**

о р г а н и з у ј е

Смотру истраживачких радова

**ИСТРАЖИВАЊЕМ ДО ЗНАЊА 2019/2020**

за ученике основних и средњих школа

и упућује позив

Позивамо ученике и колеге менторе да пошаљу на конкурс радове којима се обележава **800 година Српске државе и цркве**. Идеја је да достојанствено обележимо овај јубилеј и сачувамо сећање на традицију постојања државности.

Радови треба да афирмишу хуманистичке и природне науке и допринесу да се наставни процес унапреди, а код ученика развије истраживачки метод и свест о очувању тековина које смо наследили од предака. Радни назив Смотре је - **НЕМАЊИЋИМА У ПОХОДЕ**.

Трагајући за лакшим, ефикаснијим и привлачнијим процесом учења, поставили смо неколико циљева:

- Мотивисати ученике за стицање нових знања

- Увести нове атрактивније и забавније облике програмског рада

- Оспособити ученике за самостални рад

- Прилагодити наставне методе интересовањима ученика

- Неговати истраживачки дух код ученика

**Пропозиције:**

Један рад може да састави један или два ученика.

Рад треба да има истраживачку форму.

Сваки рад се предаје у штампаној и електронској форми.

Радове прегледају комисије састављене од стручњака за поједине области и представника организатора.

Пријава за смотру треба да садржи:

- Назив теме

- Име, презиме и адреса аутора

- Назив и адреса школе

- Име и презиме професора-ментора

Пријаве слати до **1. маја 2020.** године на е-mail: udruzenje.dositej@hotmail.com , или поштом на адресу: **Удружење наставника „Доситеј Обрадовић“**, Олге Алкалај 4, 11000 Београд.

Рок за предају радова је **20. мај 2020.** године. Финална смотра радова и додела награда одржаће се до **31. маја 2020.** године у **Месној заједници Липов лад**, Булевар краља Александра 298, са почетком у **11:00** часова.

Списак учесника биће накнадно објављен. Листа награђених радова биће објављена до **15. јуна 2020.** године. За презентацију радова аутори треба да припреме Power Point презентацију или постер.

**Контакти за додатне информације:**

- Петар Панић, моб.тел. 060 3243478

- Драгана Мишић, моб.тел. 064 2828 154

Срдачан поздрав!